
სამკვიდროს მიღებაზე თავის არიდების 
შემთხვევა მამკვიდრებლის კრედიტორთა 
არსებობის დროს 


ხატია გელაშვილი 
კამჯასსიის საერთაშორისო უნივერსიტეტის 
სამართლის ფაკულტეტის დო)ტორანტი 


სეკვენძო სიტყვები: სამკვიდროს მიღებაზე უარი, მამკვიდრებლის კრედიტორი, 
მემკვიდრის მიერ ვალდებულების შესრულება 


მემკვიდრეობის უფლება წარმოადგენს 
ადამიანის ძირითად უფლებათაგან ერთ-ერ- 
თს, რომელიც დაცული და გარანტირებულია 
კონსტიტუციით. ეს ფაქტი გულისხმობს იმას, 
რომ სახელმწიფოს ეკისრება გარკვეული ვა- 
ლდებულებები ამ უფლების აღიარებისთვის. 

სტატია დაკავშირებულია ისეთ შემთხვევა- 
სთან, როდესაც მემკვიდრეს არ სურს სამკვი- 
დროს მიღება, რადგან მამკვიდრებელს ჰყავს 
კრედიტორები, რომლებიც მამკვიდრებლის 
მიერ დატოვებულ ვალდებულებათა დაკმაყო- 
ფილებას ითხოვენ. ეს საკითხი ბოლო წლებ- 
ში კიდევ უფრო ხშირად გვხვდება, რადგან კა- 
ნონმდებლობის დონეზე მოწესრიგებული ჯერ 
არ არის, ამიტომ საზოგადოებას რეკომენდა- 
ციებს შევთავაზებ. აღნიშნული საკითხის გა- 
ნხილვა, ვფიქრობ, ნამდვილად სიახლე იქნე- 
ბა ქართული კანონმდებლობისთვის, რადგან 
სამოქალაქო კოდექსი სრულყოფილად ვერ 
აწესრიგებს ამ თემას და შეიძლება თამამად 
ითქვას ისიც, რომ საკვლევი საკითხი აქტიუ- 
რად იქნება გამოყენებული როგორც თეორი- 
აში, ასევე პრაქტიკაში. 


3 + + 


საქართველოს სამოქალაქო კანონმდებ- 
ლობის მიხედვით, მემკვიდრეს შეუძლია სა- 
მკვიდროს მიღება, რისთვისაც წარადგენს 
განცხადებას სანოტარო ბიუროში“, თუმცა, 
მასზე უარის თქმის უფლებაც აქვს.? ასეთი 
უარი თითქოს შემთხვევით ელემენტს წარმო- 
ადგენს სამემკვიდრეო სამართალში, მაგრამ 
მემკვიდრის მხრიდან შეიძლება სხვა მიზა- 
ნსაც ისახავდეს, შესაძლოა მემკვიდრე სა- 
მკვიროს მიღებას სულაც არიდებდეს თავს. 
ჯერ განვიხილოთ ისეთი შემთხვევა, როდე- 
საც მეკვიდრე მთლიანი სამკვიდროს მიღე- 
ბაზე ამბობს უარს. რიგ შემთხვევაში, სამკვი- 
დროს მიღებაზე თავის არიდებად შეიძლება 
ჩაითვალოს ის ფაქტიც, როცა მემკვიდრე არ 
მიმართავს ნოტარიუსს სამკვიდროს მისაღე- 
ბად, რა დროსაც ივარაუდება, რომ მას არ 
სურს მისი მიღება. თუმცა, მემკვიდრის ასე- 





1 საქართველოს სამოქალაქო კოდექსის 1421-ე მუ- 
ხლის მე-2 პუნქტი. 

2 შენგელია, რ., შენგელია, ე., 2011. მემკვიდრეობი- 
თი სამართალი, მერიდიანი, თბილისი, გვ. 158-159. 

თი ქცევა ხშირად გაურკვეველ ვითარება- 
ში აყენებს როგორც მამკვიდრებლის სხვა 
მემკვიდრეებს, ასევე, მის კრედიტორებსაც. 
ამიტომაც უმჯობესია, გავმიჯნოთ ერთმანე- 
თისგან სამკვიდროს მიღებაზე ამბობს უარს 
მემკვიდრე, თუ უბრალოდ თავს არიდებს მის 
მიღებას.ე აქედან გამომდინარე, ვასკვნით 
ერთ ფაქტს, რომ სამკვიდროს მიღებაზე უა- 
რის თქმას საქართველოს კანონმდებლობა 
არეგულირებს, თუმცა არაფერია ნათქვამი 
სამკვიდროს მიღებისაგან თავის არიდების 
ფაქტზე, რაც ძალიან ბუნდოვანი საკითხია და 
დღემდე მოუწესრიგებელი. სწორედ, სამკვი- 
დროს მიუღებლობის შემთხვევის ერთ-ერთ 
მიზეზად სახელდება ხოლმე მამკვიდრებლის 
კრედიტორების არსებობა, რაც მამკვიდრებ- 
ლის მემკვიდრეს აბრკოლებს სამკვიდროს 
მიღებისგან, რადგან მამკვიდრებლის ვალები 
სამკვიდროს აღემატება, მას კი ამ ფაქტების 
მტკიცების არც დრო აქვს და არც სურვილი, 
ან არსებობს სულაც სხვა მიზეზი, თუმცა სულ 
უნდა გვახსოვდეს – ვერ გავექცევით იმ ფაქტს, 
რომ ადრე თუ გვიან პირი გარდაიცვლება, 
„სიკვდილის კანონი უკვდავია“, ხოლო მის- 
გან დარჩენილ შესასრულებელ ვალდებულე- 
ბებზე კრედიტორების წინაზე აუცილებლად 
უნდა ვაგოთ პასუხი, რადგან მამკვიდრებლის 
ვალები, თანაბრად მისი აქტივებისა, შედის 
სამკვიდრო მასის შემადგენლობაში.” ახლა 
განვიხილოთ მამკვიდრებლის მთლიანი სა- 
მკვიდროსაგან თავის არიდების ფაქტი, სწო- 
რედ მამკვიდრებლის ვალების გამო. 
სამკვიდროს მიუღებლობის შემთხვევას, 
როგორც ზემოთ აღვნიშნეთ აქვს თავის მიზე- 
ზები, ამიტომ მემკვიდრე ხშირად ან მთლიან 
სამკვიდროზე აცხადებს უარს ან სამკვიდროს 
გარკვეულ ნაწილზე. უცხოური იურიდიული 
ლიტერატურა განიხილავს ოჯახური ურთი- 
ერთქმედების მოტივებს და ნიმუშებს, ასევე 
დეფინიციებსაცკ სამკვიდროს მისაღებად 


3. იქვე, გვ. 158. 
4 #ძმი1 I. წII8§Cლხ, #ი16IICმი LII9(0IV 01 L0ხ6IIIმი0C LმVV, 


0XC0Lს) MIIILIMIტ4II0სMტ4L CMC7წ–CL0LLსII4 0L 
LCC#ტLI9II510IL%, 5(მი1CV M. IL მ(7 0ძ..2009, 235. #L(ი§:// 
0მ0018.§5510.0010/5013/0მ001I§.C”01?მხ§LმCL 1ძ=982428 
(22.08.2020|. 

5 ბაგრატიონი, ლ., 2015. უფლებამონაცვლეობის სა- 








კითხები მემკვიდრეობის სამართალში,გრიგოლ 
რობაქიძის სახელობის უნივერსიტეტის აკადემიუ- 
რი მაცნე, სამართალი #74, I155M 2346-8483 (0VIIV0), 
თბილისი, 101. 


გვთავაზობს მოტივების დაჯგუფებასაც შე- 
მდეგი სახით: ალტრუიზმი, თანასწორობა, 
გაცვლა და ეგოიზმი. თითოეულს უკავშირებს 
თავის მოტივს, თუ რა მიზნით შეიძლება მი- 
იღოს მემკვიდრემ სამკვიდრო მასა, ბოლო 
მოტივად ასახელებს ეგოიზმს, სადაც ერთ-ე- 
რთ სამკვიდროს მისაღებ მიზნად განხილული 
აქვს ისეთი შემთხვევა, როდესაც მემკვიდრის 
ერთადერთი მიზანი არის სამკვიდროდან სა- 
რგებლის მიღება,წ როდესაც მემკვიდრე სამ- 
კვიდროს მიღებას თავს არიდებს, ეს უკავშირ- 
დება იმ ფაქტს რომ ის არ მოელის სარგებელს 
სამკვიდროდან, რადგან მამკვიდრებლის 
კრედიტორები ჰყავს დასაკმაყოფილებელი. 
მაგალითად, ლუიზიანას შტატში იყო მემკვი- 
დრეობის მიღებასთან დაკავშირებით ორი 
გამოსავალი, პირველი გულისხმობდა უარს 
სამკვიდროს მიღებაზე, ხოლო მეორე – სა- 
მკვიდროს მიღებას ისე, რომ მემკვიდრის 
პასუხისმგებლობა შეზღუდულიყო მამკვი- 
დრებლის ვალების წინაშე. საქართველოს 
სამოქალაქო კოდექსი ამასთან დაკავშირე- 
ბით ამბობს, რომ „არ დაიშვება სამკვიდროს 
მიღება ან მასზე უარის თქმა ნაწილობრიგ, 
რაიმე დათქმით ან ვადით“ აქედან გამომდი- 
ნარეობს ის, რომ მემკვიდრემ ან მთლიანად 
უარი უნდა თქვას სამკვიდროს მიღებაზე, ან 
მთლიანად მიიღოს ის. აქ განხილულია ისეთი 
შემთხვევა, როდესაც მაგალითად, მემკვიდრე 
უარს ამბობს სამკვიდროს ნაწილის მიღებაზე 
იმ მოტივით, რომ სხვა მემკვიდრეები შეჰპირ- 
დნენ მისი ღირებულების გადახდას გაზრდი- 
ლი ოდენობით!?, ან უარი თქვას სამკვიდროს 
მიღებაზე იმ დრომდე, სანამ სხვა მემკვიდრე 
მუშაობას დაიწყებს, თუ სამკვიდროს ნაწილ- 
ზე ამბობს უარს, ე.ი. მსგავსი დათქმით, ით- 
ვლება, რომ უარს ამბობს მთლიანად სამკვი- 
დროს მიღებაზე.“ რამდენიმე მემკვიდრის 
არსებობისას საქმე უფრო რთულადაა, მაგა- 





6 50ყ8მ, L. 'Lხ6 IმV21IV 10M6IILმ006 #01000685: 020LIVმVI00§ მიძ 

გ საქართველოს სამოქალაქო კოდექსის 1435-ე მუ- 
ხლი. 

9 შენგელია, რ., შენგელია, ე., 2011. მემკვიდრეობი- 

ლითად თუ მამკვიდრებელს დარჩა მეუღლე 
და ერთი შვილი, ხოლო სამკვიდრო ქონება 
არის 5000 ლარის ღირებულების და მეუღლემ 
უარი განაცხადა შვილის წილის მიღებაზე, ეს 
არ ჩაითვლება სამკვიდროს მიღებაზე უარის 
თქმად, რადგან მას თავისი წილი ეკუთვნის, 
მაგრამ თუ იგი იტყვის უარს თავისი წილი სა- 
მკვიდროდან მხოლოდ 700 ლარის ღირებუ- 
ლების ქონების მიღებაზე, ხოლო 1800 ლარის 
ქონების ღირებულებას მიიღებს, რაც ნიშნავს, 
რომ ეს ქონება არ დააკმაყოფილებს მამკვი- 
დრებლის კრედიტორის ვალს – 2000 ლარს, 
მაშინ გამოდის რომ მან უარი თქვა მთელ 
სამკვიდროზე, ვინაიდან მან გააკეთა გარ- 
კვეული დათქმა და ამით ითვლება, რომ იგი 
მთელ სამკვიდროზე ამბობს უარს, სწორედ აქ 
ივარაუდება, რომ მას არ სურდა მამკვიდრებ- 
ლის კრედიტორის დაკმაყოფილება და ამი- 
ტომ მოიქცა ასე. ამას ამბობს საქართველოს 
სამოქალაქო კოდექსიც.'' მარტივია შემთხვე- 
ვა, როდესაც არსებობს ერთი კანონით ან 
ანდერძით მემკვიდრე და მას სურს მამკვი- 
დრებლის დანატოვარ მთლიან ქონებაზე უა- 
რის თქმა. ის, როგორც უკვე აღვნიშნე, უარს 
განაცხადებს სათანადო წესით, შესაბამის 
ვადაში, სანოტარო ბიუროში. მაგალითად, 
თუ მამკვიდრებლის მთელი ქონება შეადგენს 
20 000 ლარს, ხოლო პასუხისმგებლობის ფა- 
რგლები კრედიტორის წინაშე 55 000 ლარია, 
ასეთ შემთხვევაში მემკვიდრე ხშირად უარს 
ამბობს სამკვიდროს მიღებაზე, რადგან არ 
სურს მამკვიდრებლის მიერ დანატოვარი ვა- 
ლის გასტუმრება, მიუხედავად იმისა, რომ მას 
შეუძლია მხოლოდ მიღებული სამკვიდროს 
პროპორციულად აგოს მის წინაშე პასუხი, ე.ი. 
დააკმაყოფილოს მამკვიდრებლის კრედიტო- 
რი 20 000 ლარით.'? ამ დროს გამოდის, რომ 
თუ იგი იყო ერთადერთი მემკვიდრე ამ რი- 
გის მემკვიდრეთა შორის, მაშინ სამკვიდრო 
გადავა შემდგომი რიგის მემკვიდრეებზე, თუ 
შემდგომი რიგიც უარს იტყვის მის მიღებაზე, 
მაშინ მომდევნო რიგზე და ასე ბოლო რიგა- 
მდე.“ მაგრამ თუ ბოლომდე გავყვებით ამ 
ჩამონათვალს, რა მოხდება იმ დროს, როცა 





11 საქართველოს სამოქალაქო კოდექსის 1435-ე მუ- 

რები, წიგნი მეხუთე, სამართალი, თბილისი 2000, 
485. 


ყველა მემკვიდრის უარს იტყვის მთლიანი 
სამკვიდროს მიღებაზე მამკვიდრებლის კრე- 
დიტორთა არსებობის დროს? ეს საკითხი სა- 
ქართველოს კანონმდებლობით მოწესრიგე- 
ბული არ არის, თუმცა კანონი ითვალისწინებს 
ისეთ შემთხვევას, როცა სახელმწიფო პასუხს 
აგებს იმ ქონებაზე რომელიც მასზე გადავი- 
და. უმეტეს შემთხვევაში ასეთი სამკვიდრო 
„უმკვიდრო ქონების“ სახელითაა ცნობილი 
და განხილულია ისეთი შემთხევევები, რო- 
დესაც არც კანონით და არც ანდერძით არ 
არსებობენ მემკვიდრეები.“%1% ასეთ დროს ქო- 
ნება გადავა სახელმწიფოზე და მამკვიდრებ- 
ლის კრედიტორების წინაშე მიღებული წილის 
პროპორციულად ის აგებს პასუხს, ხოლო მას 
ამ ქონების მიღებაზე უარის თქმის უფლებაარ 
აქვს.195 ხომ არ უნდა გავაიგივოთ ეს შემთხვე- 
ვა სწორედ ზემოთ აღნიშნულ შემთხვევასთან 
– როდესაც ყველა რიგის მემკვიდრემ მთლი- 
ანად თქვა უარი სამკვიდრო ქონების მიღება- 
ზე? ვინაიდან, არ გვაქვს კანონმდებლობით 
მოწესრიგებული ეს ფაქტი, ამიტომ მიზანშე- 
წონილია, თუ ასეთ შემთხვევას გავაიგივებთ 
„უმკვიდრო ქონებასთან“, რათა მამკვიდრებ- 
ლის კრედიტორები დაუკმაყოფილებელნი არ 
დარჩნენ, რადგან, რეალურად, სამკვიდროს 
მიღებაზე უარის თქმის შემდეგ აღარც კანო- 
ნით და არც ანდერძით მემკვიდრეები გვე- 
ყოლება. თუ მსგავსი შემთხვევები ამგვარად 
იქნება მოწესრიგებული, გაცილებით დაზღვე- 
ული ვიქნებით მოსალოდნელი რისკისგან, შე- 
საბამისად, მამკვიდრებლის კრედიტორი და 
სამოქალაქო-სამართლებრივი ურთიერთო- 
ბები მარტივად დარეგულირდება, რადგან 
სახელმწიფოს უმკვიდრო ქონების მიღებაზე 
უარის თქმის შესაძლებლობა არ გააჩნია და 
მამკვიდრებლის კრედიტორიც დაკმაყოფილ- 
დება სახელმწიფოს მიერ მიღებული სამკვი- 
დრო წილის პროპორციულად. 

საინტერესოა,ც როგორ რეგულირდება 
მსგავსი საკითხები უცხო ქვეყნებში. დამკვი- 
დრებული პრაქტიკის მიხედვით იურიდიულ 
ლიტერატურაში მთელ მსოფლიოში მემკვი- 
დრეების კანონიერი უფლებები ფართოდ 
განსხვავდება. განვიხილოთ გერმანიის მა- 

გალითი. გერმანიის კანონმდებლობა განსა- 
კუთრებულ ყურადღებას ამახვილებს სამკვი- 
დროს მიღებაზე უარის შემთხვევას კანონით 
მემკვიდრეობის დროს და ამბობს, რომ მამ- 
კვიდრებლის ნათესავებსა და მეუღლეს შე- 
უძლიათ უარი თქვან კანონით მემკვიდრეო- 
ბაზე მამკვიდრებელთან შეთანხმებით”, ე.ი. 
ეს იმას ნიშნავს, რომ უარის თქმა ხდება მხო- 
ლოდ მამკვიდრებელთან დადებული ხელშეკ- 
რულების საფუძველზე მამკვიდრებლის სიცო- 
ცხლეშივე, რაც თავისთავად გამორიცხავს იმ 
ფაქტს, რომ ამ ხელშეკრულებით მემკვიდრე 
ამოირიცხება კანონით მემკვიდრეთა სიიდან 
და აღარც მამკვიდრებლის კრედიტორებთან 
მოუწევს პასუხისმგებლობა. სამკვიდროზე 
უარის თქმა როგორც საქართველოს კანონ- 
მდებლობით, ასევე, გერმანიის კანონმდებ- 
ლობით უნდა დამოწმდეს სანოტარო წესით.'!3 
სამკვიდროზე უარის თქმის ძირითად მიზეზად 
გერმანიის კანონმდებლობაც განიხილავს 
უარს სხვა მემკვიდრეთა სასარგებლოდ.!მ თუ- 
მცა საინტერესოა ის, რომ თუ საქართველოს 
კანონმდებლობა სამკვიდროს მიღებაზე უა- 
რის თქმას შეუქცევადად მიიჩნევს სანოტარო 
ორგანოში განცხადების შეტანის ან სამკვი- 
დრო მოწმობის მიღების შემდეგ, გერმანიის 
კანონმდებლობა ამას დასაშვებად მიიჩნე- 
ვს.2 საქართველოს კანონმდებლობის მსგავ- 
სად, აქაც არაფერია ნათქვამი სამკვიდროზე 
უარის თქმის შემთხვევაზე მამკვიდრებლის 
კრედიტორთა არსებობის დროს და, შესაბა- 
მისად, არც უარის თქმაზე სამკვიდროს ნაწი- 
ლობრივ ან/და მთლიან მიღებაზე. 
განვიხილოთ ისეთი შემთხვევაც, როცა 
მემკვიდრეს სურს უარის თქმა მხოლოდ სა- 
მკვიდროს იმ ნაწილზე, რომელიც აკმაყოფი- 
ლებს მამკვიდრებლის კრედიტორის მოთხო- 
ვნას, ხოლო სამკვიდროს დანარჩენ ნაწილზე 
არ ამბობს უარს. აქ ისმის შეკითხვა: როგორ 
უნდა დავარეგულიროთ მსგავსი ფაქტი? 
არის თუ არა მოწესრიგებული მემკვიდრის 
ამგვარი ქცევა საქართველოს კანონმდებ- 
ლობით? აქ შეიძლება განხილულ იქნას 
კვლავ საქართველოს სამოქალაქო კოდექე- 
სის 1435-ე მუხლი, რომელიც ამბობს, რომ არ 
IიV8ყწიე6ი(L 10 IL მ021IV LII0ი0§, 2010. 
LI გერმანიის სამოქალაქო კოდექსის 2346-ე მუხლი. 
18 იქვე, 2348-ე მუხლი. 
19 იქვე, 2350-ე მუხლი. 
20 იქვე, 2351-ე მუხლი. 


შეიძლება სამკვიდროს მიღება ან მასზე უარი 
ნაწილობრივ.” შესაბამისად, იგულისხმე- 
ბა, რომ მემკვიდრეს არ აქვს უარის თქმის 
უფლება სამკვიდროს მხოლოდ გარკვეულ 
ნაწილზე. მაგალითისთვის, თუ სამკვიდრო 
მასა შეადგენს ქ. თბილისში მდებარე ერთ 
აგარაკს, ორ მანქანას და წილს ერთ-ერთ 
შეზღუდული პასუხისმგებლობის საზოგადოე- 
ბაში და მამკვიდრებელს ჰქონდა სესხი აღე- 
ბული ერთ-ერთი პირისგან, რის სანაცვლო- 
დაც იპოთეკით დატვირთა უძრავი ქონება 
(კერძოდ ქ. თბილისში მდებარე აგარაკი), 
მემკვიდრეს არ აქვს უფლება უარი თქვას ამ 
კონკრეტულ აგარაკზე და მიიღოს ორი ავტო- 
მობილი და წილი შპს-ში. ასეთი შემთხვევის 
დროს, თუ მემკვიდრეს სურს, რომ მიიღოს 
სამკვიდრო, მაშინ მთლიანად უნდა მიიღოს 
ის, როგორც აქტივებით, ისე პასივებით??, და- 
აკმაყოფილოს მამკვიდრებლის კრედიტორი 
და მხოლოდ ამის შემდეგ გახდება ის ორი 
ავტომობილისა და შპს-ში წილის მესაკუთრე, 
სხვა შემთხვევაში სამკვიდროს ნაწილობ- 
რივ მიღება ან მასზე უარი დაუშვებელია. თუ 
აღმოჩნდა ისე, რომ მან უარი თქვა მხოლოდ 
აგარაკზე, ესეც გულისხმობს იმას, რომ მან 
მთლიანად განაცხადა უარი სამკვიდროზე 
და არა მის ნაწილზე. 

ერთადერთი შემთხვევა, რა დროსაც მე- 
მკვიდრეს შეუძლია სამკვიდროს ნაწილზე 
თქვას უარი და ეს ჩაითვლება ნამდვილად, 
არის ის ფაქტი, როდესაც მემკვიდრე უარს 
ამბობს სასოფლო-სამეურნეო მიწის მიღება- 
ზე.22 ამ დროს, უნდა გამოირკვას მისდევს თუ 
არა იგი სოფლის მეურნეობას. თუ დადასტუ- 
რდება, რომ იგი არ მისდევს სოფლის მეურ- 
ნეობას, მაშინ მას შეუძლია თქვას უარი „სა- 
სოფლო-სამეურნეო დანიშნულების მიწის, 
მოწყობილობის, შრომის იარაღებისა და პი- 
რუტყვგვის მიღებაზე, მაგრამ ეს არ ჩაითვლება 
საერთოდ უარის თქმად სამკვიდროს მიღე- 
ბაზე“.21 





21 საქართველოს სამოქალაქო კოდექსის 1435-ე მუ- 
ხლი. 

22 შენგელია, რ., შენგელია, ე., 2011. მემკვიდრეობი- 
თი სამართალი, მერიდიანი, თბილისი, 10. 

23 საქართველოს სამოქალაქო კოდექსის კომენტა- 
რები, წიგნი მეხუთე, სამართალი, თბილისი 2000, 
482. 

24 საქართველოს სამოქალაქო კოდექსის 1436-ე მუ- 


ხლი. 


უწ ს'წ. ს 81 ი (შის 


შესაბამისად, თუ მამკვიდრებელს გააჩ- 
ნდა ვალდებულება კრედიტორის მიმართ და 
ეს ვალდებულება უზრუნველყოფილი იყო სა- 
სოფლო სამეურნეო მიწის ნაკვეთით, ხოლო 
მემკვიდრემ უარი თქვა მის მიღებაზე, რომ 
არ დაეკმაყოფილებინა მამკვიდრებლის კრე- 
დიტორი და თან, საამისოდ გააჩნდა დადა- 
სტურებული მიზეზი (არ მისდევდა სოფლის 
მეურნეობას) კრედიტორი დარჩება დაუკ- 
მაყოფილებელი ამ სამეურნეო ნაკვეთით და 
სასამართლოს გზით მოუწევს მისი მოთხოვ- 
ნის დაკმაყოფილება. მაგრამ თუ ეს ნაკვეთი 
არ იყო ერთადერთი ქონება, რაც შედიოდა 
მამკვიდრებლის სამკვიდრო მასაში, მაშინ 
კრედიტორს შეუძლია მემკვიდრეს მოსთხო- 
ვოს დაკმაყოფილება სამკვიდრო მასაში 
შემავალი სხვა ქონებითაც, თუ მემკვიდრე 
ამაზეც არ იქნება თანახმა, მაშინ – მხოლოდ 
სასამართლოს გზით. 

საინტერესოა, რას ამბობს გერმანიის 
სამოქალაქო კოდექსი აღნიშნულთან და- 
კავშირებით, შესაძლებელია თუ არა სამ- 
კვიდროს ნაწილზე უარის თქმა, კერძოდ იმ 
ნაწილზე, რომლითაც კანონის ან ხელშეკ- 
რულების ძალით (ასეთის არსებობის შემ- 
თხვევაში) მამკვიდრებლის კრედიტორი უნდა 
დაკმაყოფილდეს. როგორც ჩანს, ქართული 
კანონმდებლობის მსგავსად, გერმანიის კა- 
ნონმდებლობაც არ ითვალისწინებს სამკვი- 
დროს ნაწილზე უარის თქმას ან მხოლოდ 
ნაწილის მიღებას: „სამკვიდროს მიღება ან 
მასზე უარი არ შეიძლება შემოიფარგლებო- 
დეს მისი ნაწილით. ნაწილის მიღება ან მას- 
ზე უარი სამართლებრივი ძალის არმქონეა“29 
საკითხი აქაც ქართული კანონმდებლობის 
მსგავსად მოწესრიგდება, როგორც ზემოთ 
საუბრისას აღვნიშნე. 

რომაული სამართლის მიხედვით, თავდა- 
პირველად მემკვიდრეობას განიხილავდნენ, 
როგორც უნივერსალურს,25 თუმცა ეს იყო იმ 
გაგებით, რომ მოიცავდა გარდაცვლილის 
ყველა უფლებას და ამასთანავე მოვალეო- 
ბას.? უნივერსალური იყო იმ გაგებით, რომ 
გარკვეული ნაწილის ან კვოტის უფლება 
ჰქონდათ მთელ ქონებაზე და არა მხოლოდ 





25 გერმანიის სამოქალაქო კოდექსის 1950-ე მუხლი. 

26 ჩითIიში, L.. 1ხ6 (იიხმი LმV 0 5V00009§5100. #ი 
C00V6IVICVV, CI0IVCI§5ICV 01 MმVმILმ – 50001 01 LმV, 2017, 
2-3. 

27 იქვე, გვ 2-3. 


ქონების ცალკეულ საგნებზე.25 შესაბამისად, 
რომაული სამართალიც ქონების ცალკეულ 
ნაწილებზე მოთხოვნის უფლებას არ ცნობ- 
და და კრედიტორების დაკმაყოფილების 
ნაწილიც მთელი ქონებიდან განისაზღვრე- 
ბოდა.2? ისტორიულად, ანგლო-ამერიკულ სა- 
მართალში და მის ქვეყნებში სასამართლო 
დანიშნავს ქონების ადმინისტრატორს, ან, 
თუ ანდერძით მემკვიდრეობაზეა საუბარი, 
– ანდერძის აღმასრულებელს და ის განკა- 
რგავს ქონებას,%? მას ევალება, ამ ქონების 
განკარგვის პერიოდში დააკმაყოფილოს მა- 
მკვიდრებლის კრედიტორი" და თუ ქონები- 
დან რაიმე რჩება, მხოლოდ ამის შემდეგ გა- 
დასცეს იგი მემკვიდრეებს.22 

აღნიშნულ საკითხთან დაკავშირებით 
ინტერვიუ ჩამოვართვი ნოტარიუს) დავით 
ოყროშიძის ყოფილ თანაშემწე არჩილ ხუ- 
ციძესთან, რომელმაც განაცხადა, რომ „ზო- 
გადად, სამკვიდროს მიუღებლობასთან და- 
კავშირებით, როდესაკც მამკვიდრებლის 
კრედიტორები არიან დასაკმაყოფილებელი, 
მემკვიდრეები იშვიათად მიმართავენ ხოლ- 
მე სანოტარო ბიუროებს კონსულტაციისთვის 
და ისეთი ფაქტებიც იშვიათია, როდესაც უა- 
რის თქმა სურთ სწორედ ამ მოტივით, თუმცა 
გვქონია შემთხგევა, როდესაც დავამოწმეთ 
სესხისა და იპოთეკის ხელშეკრულება ბანკსა 
და ერთ-ერთ პირს შორის. გარკვეული ხნის 
შემდეგ ეს პირი გარდაიცვალა და მისმა მემ- 
კვიდრემ მოგვმართა კონსულტაციისთგის. ის 
ამბობდა, რომ უარი უნდა ეთქვა სამკვიდროს 
მიღებაზე, რადგან სამკვიდრო მასა არ იყო 
საკმარისი ბანკის მოთხოვნის დასაკმაყო- 
ფილებლად. ჩვენგანაც მიიღო შესაბამისი 
კონსულტაცია, თუ როგორ უნდა ემოქმედა 
აღნიშნულ სიტუაციაში. კონსულტაციის სახით 
ვუთხარით, რომ უარის თქმას არანაირი აზრი 
არ ჰქონდა, რადგან ბანკი სასამართლოს 
გზით მაინც შეეცდებოდა თაგისი მოთხოვნის 
დაკმაყოფილებას. ამ და კიდეგ მსგაგს სხვა 
შემთხგევებში, კრედიტორები მაინც შეიტანენ 
სასამართლოში სარჩელს თავიანთი მოთხო- 
გვნის დასაკმაყოფილებლად, მემკვიდრეების 





2ბ იქვე,იქვე გვ.2. 


29 იქვე, გვ. 2-3. 

31 იქვე. 
32 იქვე. 

მიერ სამკვიდროზე უარის თქმა კი უბრალოდ 
დროის გადავადება იქნებოდა“. 

მნიშვნელოვანია, განვიხილოთ ისეთი 
შემთხვევაც, როდესაც მამკვიდრებელს ჰყავს 
არა ერთი, არამედ რამდენიმე კრედიტორი. 
როგორ უნდა მოვაწესრიგოთ ამ შემთხვე- 
ვაში ასეთი ფაქტები, როდესაც მემკვიდრეს 
თავს არ სურს სამკვიდროს მიღება, რადგან 
არ უნდა მამკვიდრებლის კრედიტორების მი- 
მართ ვალდებულების შესრულება? როგორც 
ვიცით, „მემკვიდრეები ვალდებულნი არიან 
მთლიანად დააკმაყოფილონ მამკვიდრებ- 
ლის კრედიტორთა ინტერესები, მაგრამ მი- 
ღებული აქტივის ფარგლებში თითოეულის 
წილის პროპორციულად“,“ სამკვიდროს მი- 
ღების შემდეგ მემკვიდრეები აკმაყოფილე- 
ბენ მამკვიდრებლის კრედიტორებს (იქნებიან 
ისინი ანდერძით თუ კანონით მემკვიდრეები) 
სამკვიდროდან თავიანთი მიღებული წილის 
პროპორციულად, ამიტომ უნდა გამოანგა- 
რიშდეს თითოეული მემკვიდრის მიერ გადა- 
სახდელი თანხა მამკვიდრებლის კრედიტო- 
რისადმი.” შესაბამისად, თუ მამკვიდრებლის 
კრედიტორების ვალი უფრო მეტია, ვიდრე 
სამკვიდრო მასაში შემავალი ქონება, კრედი- 
ტორების მოთხოვნების ნაწილი დარჩება და- 
უკმაყოფილებელი. 

თუ მემკვიდრეებისთვის ცნობილია მამ- 
კვიდრებლის ვალების შესახებ, მათ უნდა 
შეატყობინონ კრედიტორებს სამკვიდროს 
გახსნის შესახებ, ამ ვალდებულებას მათ 
კანონი პირდაპირ აკისრებთ.% თუმცა არის 
შემთხვევები, როდესაც ამის შესახებ მემკვი- 
დრეებმა არ იციან და შესაბამისად, არ ატყო- 
ბინებენ მამკვიდრებლის კრედიტორებს, ან 
იციან და განზრახ არ ატყობინებენ მათ. აღ- 
ნიშნული ინფორმაციის თაობაზე შეტყობი- 
ნების ვალდებულება სანოტარო ორგანოებს 
ან დაინტერესებულ პირებს აქვთ.?7 არსებობს 





33 ინტერვიუ ნოტარიუს დავით ოყროშიძის ყოფილ 
თანაშემწესთან არჩილ ხუციძესთან (ამჟამად ნო- 
ტარიუსის შემცვლელთა სიაში, ნოტარიუსობის კა- 
ნდიდატი), |21.08.2020|. 

34 საქართველოს სამოქალაქო კოდექსის 1484-ე მუ- 
ხლი. 

35 საქართველოს სამოქალაქო კოდექსის კომენტა- 
რები, წიგნი მეხუთე, სამართალი, თბილისი 2000, 
გვ. 514. 

36 საქართველოს სამოქალაქო კოდექსის 1487-ე მუ- 
ხლი. 

3.7 შენგელია, რ., შენგელია, ე., 2011. მემკვიდრეობი- 


შემთხვევებიც, როდესაც მემკვიდრეები მა- 
მკვიდრებლის მიერ კრედიტორების წინაშე 
ვალდებულების შესახებ იტყობენ სანოტა- 
რო ორგანოში სამკვიდროს მიღების შესა- 
ხებ განცხადების შეტანისას, ამის შემდეგ კი 
მემკვიდრეებს სამკვიდროს მიღებაზე უარის 
თქმის უფლება აღარ აქვთ. მამკვიდრებ- 
ლის კრედიტორების შეტყობინებასთან დაკა- 
ვშირებით, გერმანიის სამოქალაქო კოდექსი 
ამბობს შემდეგს: „სამკვიდრო ქონების კრე- 
დიტორებს შეიძლება შესთავაზონ თაგიანთი 
მოთხოვნების მესახებ განცხადების გაკეთე- 
ბა გამოწვევითი წარმოების გზით“. 

მიუხედავად იმისა, მემკვიდრე მიიღებს 
თუ არა სამკვიდროს, მამკვიდრებლის კრე- 
დიტორებს თავიანთი მოთხოვნის დასაკ- 
მაყოფილებლად უფლება აქვთ აცნობონ 
მემკვიდრეებს. კანონის თანახმად, მოთხო- 
ვნის წარდგენის ვადად განისაზღვრება ექ- 
ვსი თვე „იმ დღიდან, რაც მათთვის ცნობი- 
ლი გახდა სამკვიდროს გახსნის შესახებ“.149 
ამასთან, მნიშვნელობა არ აქვს მოთხოვნის 
ვადა დამდგარია თუ არა. მაგალითად, თუ 
მამკვიდრებელს კრედიტორთან დადებული 
აქვს ხელშეკრულება, რომლის ძალითაც 
ვალი უნდა გადაეხადა სამი წლის განმა- 
ვლობაში, მაგრამ მამკვიდრებელი გარდა- 
იცვალა ხელშეკრულების დადებიდან ორ 
წელში და მოთხოვნის ვადამდე კიდევ ერთი 
წელია დარჩენილი, კრედიტორმა მაინც 
ექვს თვეში უნდა წარადგინოს მოთხოვნა იმ 
დღიდან, რაც შეიტყო სამკვიდროს გახსნის 
შესახებ.“ 

მამკვიდრებლის კრედიტორების მოთ- 
ხოვნის წარდგენის ექვსთვიან ვადასთან 
დაკავშირებით, საკასაცკიო სასამართლო 
ერთ-ერთ საქმეში აკეთებს საინტერესო გა- 
ნმარტებას: „პრაქტიკული მნიშვნელობისაა 
იმ საკითხის გარკვევა, თუ როდიდან იწყება 
სსკ-ის 1488.1 მუხლით გათვალისწინებული 
ექვსთგიანი ვადის ათვლა. მითითებული ნო- 


თი სამართალი, მერიდიანი, თბილისი, გვ. 185. 

38 საქართველოს სამოქალაქო კოდექსის 1445-ე მუ- 
ხლი. 

39 გერმანიის სამოქალაქო კოდექსის 1970-ე მუხლი. 

40 საქართველოს სამოქალაქო კოდექსის 1445-ე მუ- 
ხლი. 

41 საქართველოს სამოქალაქო კოდექსის კომენტა- 
რები, წიგნი მეხუთე, სამართალი, თბილისი 2000, 
გვ. 516. 

რმა ადგენს, რომ ამ გადის ათვლა იწყება 
იმ დღიდან, რაც მამკვიდრებლის კრედიტო- 
რებმა შეიტყვეს სამკვიდროს გახსნის შესა- 
ხებ, თუმცა ამავე ნორმის მიხედვგვგით, მამკვგი- 
დრებლის მემკვიდრეებმა მოთხოვნა უნდა 
წარუდგინონ იმ მემკვიდრეებს, რომლებმაც 
მიიღეს სამკვიდრო, ამდენად, საკასაციო 
პალატის მოსაზრებით, მოთხოგნის წარდგე- 
ნის ექვსთვიანი ვადის ათვლისთვის მხო- 
ლოდ იმის ცოდნა, რომ სამკვიდრო გაიხსნა, 
საკმარისი არაა, მამკვიდრებლის კრედი- 
ტორებმა უნდა იცოდნენ, ასევე, იმ მემკვი- 
დრეთა ვინაობა, რომლებმაც სამკვიდრო 
მიიღეს, რათა მათ წარუდგინონ მოთხოვნა. 

კანონი მემკვიდრეების მიერ სამკვიდროს 
მიღების ორ გზას ადგენს, კერძოდ, 1. სამ- 
კვიდროს ფაქტობრივი დაუფლებით და 2. 
ნოტარიუსისათვის განცხადების წარდგენით 
(სსკ-ის 1421-ე მუხლი). იმ შემთხვევაში, თუ 
კრედიტორებისათვის ცნობილია როგორც 
სამკვიდროს გახსნის, ასევე, იმ მემკვიდრე- 
თა შესახებ, რომლებმაც სამკვიდრო მიიღეს, 
მაშინ კრედიტორებმა მემკვიდრეებს მოთხო- 
ვნა უნდა წარუდგინონ სამკვიდროს გახს- 
ნის შესახებ ცნობის მიღებიდან ექვს თვეში. 
ამასთან, შესაძლებელია, კრედიტორებმა 
იცოდნენ სამკვიდროს გახსნის თაობაზე მა- 
მკვიდრებლის გარდაცვალების დღესვე, მა- 
გრამ სამკვიდროს მიმღებ მემკვიდრეთა 
შესახებ მათ ვერ შეიტყონ სამკვიდროს გა- 
ხსნის დღიდან ექვს თვეში, მაგალითად, 
იმ შემთხგევაში, თუ მემკვიდრე ნოტარი- 
უსს განცხადებით მიმართავს სსკის 1424- 
ე მუხლით დადგენილი ექგსთვიანი ვა- 
დის ბოლო დღეს, ან კრედიტორისათ- 
ვის არაა ცნობილი იმ ფაქტების თაობაზე, 
რომლებიც მემკვიდრის მიერ ამავე ვადაში 
სამკვიდროს ფაქტობრივი ფლობით მიღე- 
ბას ადასტურებს. ასეთ შემთხვევებში, რო- 
გორც წესი, სამკვიდროს მიღების თაობა- 
ზე კრედიტორებისათვის ცნობილი ხდება 
მემკვიდრეთა მიერ სამკვიდრო მოწმო- 
ბის აღების შემდეგ ან მემკვიდრეობით მი- 
ღებული უძრაგი ქონების საგჭარო რეესტრში 
რეგისტრაციისას. საკასაციო პალატის მო- 
საზრებით, ასეთ დროს, მამკვიდრებლის კრე- 
დიტორებმა მემკვიდრეებს მოთხოგნა უნდა 
წარუდგინონ გონიგრულ ვადაში იმ დღიდან, 
რაც მათთგის ცნობილი გახდა მემკვიდრეთა 


მიერ სამკვიდროს მიღების თაობაზე“? 

სხვა შემთხვევად განიხილება, თუ მამკვი- 
დრებლის კრედიტორებმა გარკვეული მიზე- 
ზების გამო არ იცოდნენ სამკვიდროს გახსნის 
შესახებ და გაიგეს მოთხოვნის დადგომის 
დღეს ან უფრო ადრე. „მაშინ მათ მოთხოგნა 
მემკვიდრეებს უნდა წარუდგინონ მოთხოგნის 
გადის დადგომიდან ერთი წლის განმავლობა- 
ში“ “3? ხოლო თუ მამკვიდრებლის კრედიტორე- 
ბი აღნიშნულ წესს არ დსაიცავენ – დაკარგავენ 
მოთხოვნის უფლებას.4 

საინტერესოა, როგორ არიან პასუხისმგე- 
ბელნი მამკვიდრებლის ვალებისთვის მემ- 
კვიდრეები სხვა ქვეყნის კანონმდებლობის 
მიხედვით. ავიღოთ პოლონეთის მაგალითი, 
აქ კანონმდებელი ამბობს, რომ მემკვიდრე- 
ებს ეკისრებათ შეუზღუდავი პასუხისმგებლო- 
ბა გარდაცვლილის სესხებისათვის.“? მემ- 
კვიდრეებს შეუძლიათ შეზღუდონ თავიანთი 
პასუხისმგებლობა ინვენტარიზაციას დაქვე- 
მდებარებული მემკვიდრეობის მიღებით.15 
ასეთ შემთხვევებში მემკვიდრეებმა უნდა გა- 
აკეთონ შესაბამისი განცხადება ნოტარიუსის 
ან კომპეტენტური სასამართლოს წინაშე ექვ- 
სი თვის განმავლობაში იმ დღიდან, როდესაც 
მათ შეიტყვეს მემკვიდრეობის შესახებ. მემ- 
კვიდრეები პასუხისმგებლობით ეკიდებიან 
გარდაცვლილის სესხებს.” 

საყურადღებოა, როგორ უნდა გადაწყდეს 
საკითხი იმ შემთხვევაში, როდესაც მემკვი- 
დრე სამკვიდროს არ იღებს და მამკვიდრებ- 
ლის რამდენიმე კრედიტორმა უკვე წარა- 
დგინა მოთხოვნა. ამ დროს, როგორც ზემოთ 
აღვნიშნე, მოთხოვნის დაკმაყოფილება კრე- 
დიტორებს კვლავ სასამართლო გზით მოუ- 
წევთ, უნდა შეიტანონ პირველ ინსტანციაში 
სარჩელი მოპასუხის (მემკვიდრის) საცხოვრე- 





42 ნაჭყებია, ა. სამოქალაქოსამართლებრივი ნო- 
რმების განმარტებები უზენაესი სასამართლოს 
პრაქტიკაში (2015-2019), გერმანიის საერთაშორი- 
სო თანამშრომლობის საზოგადოება (CI7), 2019, 
15ცM 978-9941-8-1948-3 (იიIIი6), გვ:177, საქმე M9ას- 
303-285-2014, 30 ოქტომბერი, 2015 წელი, ქ. თბი- 
ლისი. 

43 შენგელია, რ., შენგელია, ე., 2011. მემკვიდრეობი- 
თი სამართალი, მერიდიანი, თბილისი, 186. 

44 საქართველოს სამოქალაქო კოდექსის 1488-ე მუ- 





ხლი. 

45 ხLL05://6-I095000.60I00მ.690/C00016იL 500C0055100ი-166-#01-6ი. 
ძ0#M0C I |22.04.20201|. 

46 იქვე. 

47 იქვე. 


“L/MVV /#MM6) VV0ჩL8ხ“ 


ბელი ადგილის მიხედვით“? და მოითხოვონ, 
რომ მამკვიდრებლის ქონებაზე ცნონ მესა- 
კუთრედ და ამასთანავე, დაფარონ ის გადა- 
სახადი, რაც მათ გააჩნიათ მამკვიდრებლის 
კრედიტორების მიმართ. რაც შეეხება მამკვი- 
დრებლის კრედიტორთა დაკმაყოფილების 
წესს და მათ რიგითობას, ამაზე კანონმდებ- 
ლობა საუბრობს და ამბობს იმას, რომ „კრე- 
დიტორთა მოთხოვნები მემკვიდრეებმა უნდა 
დააკმაყოფილონ ერთკპერადი გადახდის 
გზით, თუ მათ შორის შეთანხმებით სხგა რამ 
არ არის დადგენილი“ ეს ნიშნავს იმას, რომ 
მიუხედავად იმისა, მემკვიდრეები მიიღებენ 
თუ არა სამკვიდროს კანონით განსაზღვრულ 
ვადებში და პირობებში, კრედიტორებს მაინც 
შეუძლიათ სასამართლო გზით დაიკმაყოფი- 
ლონ თავიანთი მოთხოვნა, რა დროსაც კრე- 
დიტორები უნდა დაკმაყოფილდნენ ერთჯერა- 
დი გადახდის გზით, ანუ ერთიანი გადახდით 
ან უნდა მოხდეს შეთანხმება კრედიტორებსა 
და მემკვიდრეებს შორის და განისაზღვროს 
გადახდის სხვანაირი პირობა, მაგალითად ან 
ნაწილ-ნაწილი გადახდა ან კიდევ სხვა სახით 
შეთანხმება.5% 

აქ განსახილველია ის შემთხვევაც, თუ 
როგორ შეიძლება დადგინდეს კრედიტორთა 
მოთხოვნების დაკმაყოფილების რიგითობა 
და ის შემთხვევაც, როდესაც მემკვიდრე ან 
არ აკმაყოფილებს არცერთ კრედიტორს ან 
აკმაყოფილებს ერთს ან რამდენიმეს. პირ- 
ველ შემთხვევაში, თუ მემკვიდრე უარს ამ- 
ბობს მამკვიდრებლის ყველა კრედიტორის 
მოთხოვნის დაკმაყოფილებაზე და, შესაბა- 
მისად, სამკვიდროსაც საერთოდ არ იღებს, 
კრედიტორები იძულებულნი ხდებიან სასა- 
მართლო გზით მოითხოვონ მათი მოთხოვ- 
ნის დაკმაყოფილება იმ გზით, რომელზეც ზე- 
მოთ ვისაუბრეთ, ხოლო მეორე შემთხვევაში, 
თუ მემკვიდრე თანახმაა, დააკმაყოფილოს 
მხოლოდ ერთი ან რამდენიმე კრედიტორი 
და არა ყველა, მაშინ როგორი სახით იქნება 
კრედიტორების დაკმაყოფილება სამართლი- 
ანი? ამაზე კანონმდებლობა არ გვაძლევს 





48 საქართველოს სამოქალაქო საპროცესო კოდექე- 
სის მე-15 მუხლი. 

49 საქართველოს სამოქალაქო კოდექსის 1494-ე მუ- 
ხლი. 

50 საქართველოს სამოქალაქო კოდექსის კომენტა- 
რები, წიგნი მეხუთე, სამართალი, თბილისი 2000, 
520. 


ერთიან პასუხს, აქ შეიძლება გამოვიყენოთ 
სამოქალაქო კოდექსის ვალდებულებითი 
ნაწილიდან კრედიტორთა სიმრავლესთან 
დაკავშირებული მუხლები და კრედიტორთა 
დაკმაყოფილება მოვახდინოთ ამ გზით. „თი- 
თოეული კრედიტორი ვალდებულების შესრუ- 
ლების მოთხოვნაზე უნდა იყოს უფლებამოსი- 
ლი. კანონმდებელი არ აკონკრეტებს, თუმცა 
მართებული იქნება, თუ ვიტყვით, რომ კრედი- 
ტორები მსგაგსი შესრულების მოთხოგნაზე 
უნდა იყვნენ უფლებამოსილნი“ 


დესკვნა 


როგორც ვხედავთ, საჭიროა რომ აღნიშნუ- 
ლი საკითხი მოწესრიგდეს საკანონმდებლო 
დონეზე, კერძოდ, სამოქალაქო ნორმებით 
დარეგულირდეს სამკვიდროს მიუღებლობის 
საკითხი, რა დროსაც მემკვიდრეს არ სურს სა- 
მკვიდროს მიღება, რათა არ დაკმაყოფილდეს 
კრედიტორი. ფაქტებზე მსჯელობისას მოყვა- 
ნილი მაგალითები გვარწმუნებს წამოჭრილი 
საკითხის პრობლემატურობაში. გამოირკვა 
ისიც, რომ ქართულ სასამართლო პრაქტიკა- 
ში სამკვიდროს მიუღებლობის შემთხვევები 
მამკვიდრებლის კრედიტორთა მოთხოვნების 
დაკმაყოფილების გამო არცთუ ისე იშვიათია. 
შესაბამისად, არსებული რეალობა აჩვენებს 
იმას, რომ მემკვიდრეთა მიზანი სამკვიდრო- 
დან მხოლოდ სარგებლის მიღებაა და თუ მა- 
მკვიდრებელს აქვს ნაკისრი ვალდებულებები 
კრედიტორების წინაშე, მემკვიდრეები შეეც- 
დებიან, არ მიიღონ სამკვიდრო. ჩემს მიერ 
გაკეთებულმა ანალიზმა კი აჩვენა, როგორ 
წყდება საკითხი თითოეულ შემთხვევაში. 





51 რობაქიძე, ი. სამოქალაქო კოდექსის კომენტარი, 
მუხლი 455, ხLნწი://VVVVV.=000.96/ |20.05.2020|. 

